lO ROYAL SOCIETY OF CANADA 



[13.] 



sans qu'il s'y trouue aucune herbe, ni autre broillerie qui le gaste. le 

 ne vous sçaurois descrire la fertilité du pais, tant du bled que toutes 

 autres soi tes de fruicts, & choses nécessaires pour la vie l'hôme, toutes 

 sortes de marchandises, drapperie, soye laine: & pour vous dire en vn 

 mot, ie croy que c'est quelque terre de promission, & que la simplicité 

 de ceux qui l'habitent y faict desendre la benediction du Ciel, car sans 

 qu'ils ayent peine de se tuer de labeur, ni de tant trauailler pour viure 

 côme il faut faire là haut en vostre Europe, ils ont des biens en toute 

 abondance. 



Maintenant pour vous descrire le naturel de ceux qui l'habitent, 

 vous deuez sçauoir que ce sont de fort beaux hommes, blancs comme 

 neige, qui laissent croistre leurs cheueux iusque sur les rains tant 

 hommes que femmes, auec vn grand front releué, les yeux ardans comme 

 chandelles, grands de corps & bien proportiennez, les femmes tout de 

 mesme sont fort belles & gracieuses, bien formées & délicates, tellement 

 qu'auec leur façon d'habits qui est vn peu estrange, vous diriez que ce 

 sont des Nymphes, ou quelques Déesses, fort douces & traictables, mais 

 au parti delà qui se feront plustost massacrer que de consentir à leur 

 deshonneur, ni prêdre la cognoissance d'autre que de leur mary. Quant 

 au reste, pour leur façon de viure, il sont fort brutaux, mais ils com- 

 mencent à se ciuiliser, & à prendre noz mœurs, & noz deportemens, ils 

 se laissent facilement instruire à la foy Chrestienne, sans se môftrer 

 trop opiniastres à leur Paganisme, tellement que s'il descendoit ça bas 

 des 



[14.] 



Prédicateurs, ie croy qu'en peu de temps tout le païs se rendroit à la 

 foy Chrestienne sans se faire autrement forcer, & mesme que par là le 

 chemin seroit ouuert en tout le reste de l'Amérique pour y faire la 

 conqueste des âmes, qui est plus que toutes les terres qu'on sçauroit 

 iamais conquester. 



Or vous deuez sçauoir que nous tenons vne grande estendué de 

 païs souz le nom des François & auons entrepris la conqueste des Atares, 

 qui est vn des païs plus riches de toute la terre de Canada, & où il y 

 a des minières d'or & d'argent en grand abondance, qui sont fort riches, 

 & mesme tout le long des riuieres on trouue quelquefois côme de petits 

 cailloux d'or fin, force pierreries, diamants, & autres richesses : Ce peuple 

 là est cruel & belliqueux, tellement qu'il nous donne beaucoup de peine, 

 & aurions bon besoin d'auoir du secours de France, comme ie croy que 

 Monsieur du Dongeon en a escrit au Eoy, & vous promets que si nous 



